"परमेश्वर के भक्त मिल-जुलकर शांति से रहें, यह सचमुच भला और सुखदायी है!"
- भजन संहिता 133:1
प्रभु,
आपकी कृपा से, हमने सर्दी का
एक और लंबा मौसम काट लिया।
शुक्रिया अदा न करना मेरी नाफ़रमानी होगी।
हमारे समुदाय को बहुत कुछ झेलना पड़ा।
अंतहीन बाढ़, कड़कड़ाती ठंड।
हमने जो भी बनाया, सब लगभग बह जाने वाला था।
लगभग।
पर ऐसा न हुआ, प्रभु की जय हो।
आपने अपना वचन पूरा किया।
पर...
जब अब्राहम ने बेटे के सिर पर तलवार तानी, तो आपके फ़रिश्ते ने उसे रोक दिया था।
पर मेरे बेटे को
आपने हमारे उज्जवल भविष्य के लिए बलि चढ़ने दिया।
मेरा बेटा,
और मेरी प्यारी लेनोर।
मैं आपके फ़ैसले पर सवाल नहीं उठा रहा हूँ, प्रभु,
पर शायद आप मुझे बता दें कि आपने मेरे परिवार को मुझसे क्यों छीना।
इससे इन दिनों का दर्द कम हो जाएगा।
सुसमाचार का सहारा लेता हूँ,
पर आँसू शब्दों को धुंधला कर देते हैं।
मैं समुदाय के बीच अपना दुख भुलाने की कोशिश करता हूँ,
पर उनकी खुशहाल ज़िंदगी, उनके बीवी-बच्चों को देखकर...
मैं पागल हो जाता हूँ।
उनकी दया, उनका मुझ पर तरस खाना मुझे पागल कर देता है।
मुझे उनकी दया नहीं चाहिए। मैं...
दुनिया की नींव हिला देना चाहता हूँ।
जानना चाहता हूँ कि आपने मुझसे मेरे बेटे को क्यों छीना।
कृपा कीजिए, प्रभु,
बस एक बार मेरे सवाल का जवाब दे दीजिए।
मेरी नहीं, आपकी इच्छा संपूर्ण हो।
मैं तुम्हें माइल्स बुलाऊँगा, जिसका मतलब होता है रहमदिल।
क्योंकि प्रभु ने मुझ पर दया की,
और मेरी प्रार्थना कबूल की।
प्रभु, मेरे चरवाहे, सुन लो मेरी दुआ
अपने इस नन्हे मेमने पर रखना अपनी कृपा
अंधकार में भी संग रहना मेरे
सुबह होने तक करना इसकी हिफ़ाज़त
दिन भर आपने मुझे राह दिखाई
इस दया के लिए हूँ मैं शुक्रगुज़ार
वे आ रहे हैं।
शांत हो जाओ।
मुझे कौन सी कहानी सुनाने वाले हो? तुम हाँफ रहे हो।
क्या बात है? बताओ।
देखकर ही लग रहा है कि कोई कहानी सुनाने वाले हो।
वे राहगीर।
-उनकी गाड़ी खराब हो गई है... -ठीक है।
तो जाकर देख लेते हैं।
अच्छा है।
आपको ठीक से दिखाई दे रहा है?
पिछले कुछ महीनों से किनारों से धुंधला दिखाई देता है।
पर प्रभु सब ठीक कर देंगे।
गुड मॉर्निंग, राहगीरो।
और भगवान आपका भला करे।
माफ़ कीजिएगा, रेवरेंड, पर हमें...
माफ़ करना, भले इंसान।
हालाँकि मैं अपने साथियों को इस नए देश की भाषा सीखने को कहता हूँ,
पर खुद पुरानी भाषा बोलने लगता हूँ जब...
उलझन में होता हूँ।
स्वागत है।
हम ग्रैस वैली नाम के शहर जा रहे हैं।
सुना है वह सैक्रमेंटो से करीब 80 किलोमीटर दूर उत्तर में है।
हमारे लोग ऑरेगन सिटी से आए हैं।
अगर मुझे रास्ता ठीक से याद है, तो तुम...
मुझे डर है कि अभी बहुत लंबा सफ़र बाकी है।
तुम चाहो तो कुछ समय तक हमारे समुदाय के साथ रह सकते हो।
हम लोगों को भेजकर पता करवा लेंगे कि क्या तुम्हारी गाड़ी ठीक की जा सकती है,
और सामान मंगवा लेंगे।
घबराओ मत।
हम मिल-जुलकर रहने वाले, भगवान के भक्त हैं।
ध्यान देना कि मैंने "भगवान" कहा, "चर्च" नहीं।
मैं एक एल्डर हूँ।
यहाँ कोई पदवी नहीं दी जाती, सिवाय भाई और बहन के।
पवित्र बाइबिल के सिवाय कोई नियम नहीं है।
और बाइबिल ने हमें सिखाया है
कि अजनबियों का स्वागत ऐसे करो जैसे खुद यीशु आए हों।
हम आइडोलोन कहलाते हैं।
यह एक प्राचीन शब्द है जिसका मतलब एक तरह की पूर्णता है।
पर तुम खुद देख लेना।
माइल्स! यहाँ आओ।
आओ।
मैंने तुम्हारा हाथ पकड़ लिया है। कसकर...
एप्स कहाँ है?
-एप्स अपनी मर्ज़ी से आता-जाता है। -प्यार से पेश आओ, जेम्स।
एप्स ने बहुत कुछ खोया है। वह बहुत दुखी है।
मेरी नाराज़गी उसके दुख से नहीं है, कोरा।
यहाँ हम सब बराबर हैं,
पर आजकल एप्स घमंडी हो गया है।
भले ही वह नेकदिल हो, पर वह हमेशा से कुछ हद तक ऐसा ही था।
पर अब शायद उसे लगता है
कि उसने जो खोया है, उसके बदले भगवान ने उसे खास चुना है।
भाइयो, बहनो।
आपकी चिंता हो रही थी, भाई एप्स।
खाना शुरू हो गया और आपके मेहमानों के साथ कोई नहीं है।
प्रभु ने मेहमानों के बारे में कुछ बताया है।
दुःखदाई बातें। इसलिए प्रार्थना कर रहा था।
-उनकी गाड़ी जल्द ठीक कर देनी चाहिए। -क्यों करें?
ऑरेगन ने पहले से ही ऐसे लोगों का बहिष्कार कर दिया है,
और पूरा देश इन लोगों के कारण बँट गया है।
रहने दो, लूथर, जंग इन्होंने शुरू नहीं की थी।
मैंने नहीं कहा कि जंग इन्होंने शुरू की।
पर यह तो मानोगी न कि इनके कारण देश बँट गया है।
क्योंकि इन्होंने वाकई ऐसा किया है।
भाइयो, बहनो!
यह क्या कर रहे हो?
बंद करो यह सब।
वापस जाकर सो जाओ!
बंद करो यह सब।
मुझे क्षमा करें, प्रभु,
पर मुझे उन मेहमानों के बारे में फिर से पूछना है।
मुझे आपका आदेश ठीक से समझ नहीं आया।
बिल्कुल, हाँ...
मैं भी यही प्रार्थना करता हूँ,
बिल्कुल यही,
कि मुझे शक्ति मिले।
कि अपनी घृणा को परे रखकर, अपना दिल बड़ा कर सकूँ।
बेशक यह...
बेशक एक कोमल दिल की ज़रूरत है,
न कि पत्थर जैसी कठोरता की।
हाँ, बिल्कुल।
मैं पूरी कोशिश करूँगा।
अपने हाथ में पानी किसने रखा था?
-तुम प्रभु के दूत नहीं हो। -नहीं हूँ, पर...
-तुम क्यों हर चीज़ को... -कुएँ में पानी है ही नहीं।
...एक बहस बना देते हो, भाई लूथर? मैं...
आपका नया दोस्त बहुत बदतमीज़ है, एप्स।
नहीं, वह बस पास आने से घबरा रहा है। प्लीज़।
आओ।
आ जाओ।
मैं दखल देना नहीं चाहता था, जनाब।
मैं और मेरी पत्नी,
हम जानना चाह रहे थे कि क्या हमारी गाड़ी का पहिया ठीक हो गया है?
हम करीब एक हफ़्ते से आपकी मेहमान नवाज़ी का लाभ उठा रहे हैं।
बस यह ठीक नहीं लग रहा।
और आप जानते हैं कि मैं और मेरी पत्नी, हम...
हमें मदद करके खुशी होगी।
हमें खैरात नहीं चाहिए, जनाब।
मुझे मेहमानों से काम करवाना पसंद नहीं है।
पर प्रभु ने मुझे सलाह दी है
ताकत का इस्तेमाल करने की।
मुझे तुम्हारा प्रस्ताव मंज़ूर है।
-शुक्रिया, जनाब। -एल्डर एप्स ने बता दिया
कि वह प्रभु से बातें करते हैं?
पता है, हमारे प्रभु...
सही समय पर और अपने तरीके से हमसे बात करते हैं,
ऐसा मेरा मानना है।
प्रार्थना करके पूछूँगा कि कौन से काम के लिए...
क्यों न आपका दोस्त हमारा झगड़ा सुलझा दे?
तुमने ऐसा क्यों किया?
गर्मियों में पानी की कमी हो गई है।
हमें एक और कुएँ की ज़रूरत है।
और हम 20 फुट गहरा खोद चुके हैं, पर पानी का नामोनिशान भी नहीं है।
पर यहीं सबसे नरम मिट्टी है।
बाकी सब जगह काम दोगुना हो जाएगा।
हम क्या करें?
ज़रूर।
जी, जनाब। माफ़ कीजिए, जनाब।
कुछ फुट और खोदने पर
आपको पानी मिल जाएगा, जनाब।
भगवान से बात करता है।
अगर इससे झगड़ा खत्म हो सकता है, तो बाकी की खुदाई मैं कर देता हूँ।
क्या प्रभु को यह ठीक लगता है, एप्स?
हाँ।
मार्था,
सब जानना चाहते हैं कि तुमने इतनी तेज़ी से और इतनी अच्छी तरह सिलाई करना कहाँ से सीखा?
मेरी माँ ने सिखाया था, सालों पहले।
जब तुम छोटी थी, तुम्हारी माँ कौन सी भाषा बोलती थी?
मैं समझी नहीं।
-हमारा पूरा परिवार अंग्रेज़ी बोलता है। -इसका मतलब अंग्रेज़ी से पहले?
जहाँ से तुम्हारे लोग आए थे।
जैसे हम डच बोलते हैं।
शायद वह इतनी पुरानी बात है कि हम उसे भूल चुके हैं,
वह जो भी भाषा थी।
मेरे खयाल से अब हम बस अमेरिकी हैं।
बच्चा कैसे बाहर आता है?
फ़ेना जानना चाहती है कि वह बाहर कैसे आएगा?
तुम्हारे पेट से, समझी न?
किसी अलग ढंग से बाहर आता है?
टट्टू की तरह?
क्या वह तुरंत उठकर चलना शुरू कर देगा, टट्टू की तरह?
उस अफ़्रीकी ने कोई चाल चली है। आपने देखा।
हमारी प्रार्थनाओं का हफ़्तों तक कोई नतीजा नहीं निकला,
पर उसे एक ही कोशिश में पानी मिल गया?
-यह कैसे हो सकता है? -इनसे क्यों पूछ रहे हो?
-यहाँ हम सब बराबर हैं। -लूथर...
सिवाय इसके कि सिर्फ़ यही भगवान से बातें कर सकते हैं।
-लूथर। -एप्स एक पैगंबर हैं!
तो ये अफ़्रीकी एप्स से क्यों नहीं डरते?
-शायद उन्हें कमज़ोरी दिखती है। -सुनो!
हमारे समुदाय के मर्दों ने बुरे समय में हमें बचाया और राह दिखाई।
अगर उन्हें पानी नहीं मिला, तो शायद पानी मिलना ही नहीं चाहिए था...
ईसाइयों को।
शायद यह काले जादू का मामला है।
हमें याद दिलाया जा रहा है
कि हमें दुख और उलझन भरे समय में...
कहाँ जवाब ढूँढ़ना चाहिए।
लेविटिकस 25,
"यदि तुम्हारे देश में विदेशी रहने आते हैं,
"तो वे तुम्हारी संपत्ति बन जाएँगे।
"किंतु अपने भाइयों की बात आए,
"तो एक-दूसरे पर क्रूरता से शासन मत करना।"
मैं परेशान हूँ, प्रभु।
गौरव एक घातक पाप है,
फिर भी आज की बैठक में, मुझे...
मुझे लगा...
मैं जानता हूँ कि मुझे आपकी कृपा से चुना गया है, प्रभु,
पर उसकी महिमा का श्रेय खुद लेना...
बस एक इनाम होगा न?
महिमा?
इसमें महिमा कहाँ है कि जो अफ़्रीकी
मदद के लिए हमारे पास आए, उन्हें हम बस एक संपत्ति मान रहे हैं?
नहीं।
नहीं, बाइबिल का वह अंश स्पष्ट है, प्रभु।
हाँ, आपका आदेश साफ़ समझ आ गया है।
ज़रूर करूँगा।
मैं खुशी-खुशी आपके आदेश का पालन करूँगा।
कम से कम तीन गाड़ी ईंटें और चाहिए।
रुको।
हमारा काम मत बढ़ाओ। ईंटें एक के ऊपर एक जमाकर जाओ।
इतना आलसी इंसान कभी नहीं देखा।
...अगर वह मेरे बात सुन लेती,
पर मिस लिंडा को इस बार भी माहवारी नहीं हुई है,
और अब वह कुँवारी नहीं रही।
मैं इन दिव्य दर्शनों लिए शुक्रगुज़ार हूँ, प्रभु।
शुक्रगुज़ार हूँ कि यह सच देख पा रहा हूँ, भले ही मेरी नज़र कमज़ोर हो रही है।
आपने मुझे बहुत सी नेमतों से नवाज़ा है।
आपकी सेवा करना हमारे लिए गौरव की बात है।
और जैसा कि आप कहते हैं,
एक वफ़ादार सेवक का गौरव पाप नहीं होता।
मैं एक सेवक से अधिक हूँ?
भाई हूँ?
मैं आपका भाई हूँ?
मेरी बस एक ही इच्छा है।
कि आप इस छिन्न-भिन्न हुई रूह से संदेह की हर परछाईं मिटा दें
और आपके तरीकों को साफ़-साफ़ समझने की बुद्धि दें।
बहन।
माइल्स?
माइल्स, मेरा क्रॉस कहीं गिर गया है।
उसकी चेन फिर से टूट गई।
माइल्स?
क्या यह गिर गया है, जनाब?
तुम यहाँ कितनी देर से खड़ी हो?
-तुमने क्या देखा? -कुछ नहीं।
-नहीं... -तुम्हारा ग्राफ़टन नहीं हूँ
जो तुम्हारी बाज़ारू हँसी के झाँसे में आ जाएगा।
तुमने क्या देखा?
-जनाब, आखिरी बात... -इस पतित दुनिया की सारी बुराइयों में,
मासूमियत का ढोंग सबसे बुरा होता है।
तुमने मुझे मूर्ख बनाया,
तुम दोनों ने।
प्रभु ने चेतावाणी देनी चाही थी।
-यहाँ तक कि लूथर भी समझ गया। -जनाब...
मेरा मज़ाक उड़ाती हो! मेरे तरीकों का मज़ाक उड़ाती हो।
इस गंदे रेगिस्तान में मैंने जो हासिल किया, उसका मज़ाक उड़ाती हो।
मुझे लगा तुम एक परीक्षा हो,
परंतु प्रभु ने सही कहा था।
तुम मुझे तबाह करने आई हो।
मेरे पति और मैं असहाय हैं, जनाब। हम आपकी दया पर निर्भर हैं।
अगर आप चाहते हैं कि हम चले जाएँ, तो वादा पूरा कीजिए और ठीक...
तुम माँग कर रही हो?
तुम्हारी हिम्मत कैसे हुई!
शायद आप अपना वादा कभी पूरा ही नहीं करते।
शायद आप मुझे और मेरे पति को झाँसा देकर यहाँ लाए,
ताकि हमसे अपने और अपने इस प्यारे समुदाय के लिए
कमरतोड़ मेहनत करवा सकें।
शर्म आनी चाहिए।
-आपको शर्म आनी चाहिए... -पति?
सोने की अंगूठी नहीं दिख रही।
यह है शर्म की बात!
ग्राफ़टन भी वैसे ही तुम्हारा पति है
जैसे एक गंदा सूअर पति होता है
एक मोटी, भद्दी...
-मुझे जाने दो! -उससे हाथ दूर रखो।
नहीं! मार्था!
प्रसव के लिए हम जानवरों को यहीं रखते हैं।
-ग्राफ़टन, मेरी मदद करो। -मार्था!
मार्था!
प्लीज़।
ठीक है।
मार्था, मेरे ओर देखो।
ठीक है।
अब मुझे महसूस हो रहा है, प्रभु।
मुझे वह आग महसूस हो रही है
जो आपने मेरी रूह को जगाने के लिए इतने प्यार से जलाई है।
वह क्रोध महसूस हो रहा है जिसमें सदोम भस्म हुआ था।
वह न्यायसंगत रोष महसूस हो रहा है
जिसके कारण धरती आकाश से ऊँची लहरों में समा गई थी।
हाँ, मैं आपका हथियार बनूँगा।
हाँ, मैं आपका शक्तिशाली हथियार बनूँगा।
मैं आपकी शक्ति दिखाने का हथियार बनूँगा।
हम प्रभु की ओर से...
फ़ैसला सुनाने आए हैं।
लूथर,
आरोपी पर लगाए गए आरोप पढ़कर सुनाओ।
एक घोड़े की चोरी।
वह घोड़ा हमारा है।
-झूठा! -चोर!
क्या इतनी भी शालीनता नहीं कि हमें जाने दो?
शालीनता?
देखा हमें कैसे मजबूर कर दिया?
कमज़ोरी से कमज़ोरी जन्म लेती है।
आप ही इस शैतान को यहाँ लाए।
भाई लूथर ने सही कहा।
लेकिन मैं तुमसे पूछता हूँ, भाई।
क्या प्रभु ने मेरी गलत सोच को सुधारा नहीं?
क्या प्रभु ने बाइबिल के ज़रिए हमें यह नहीं बताया
कि ये हमारी संपत्ति हैं?
तो हम इनसे कैसे निपटें, भाई?
भाइयो और बहनो, संभलकर आगे बढ़ना।
यीशु ने साफ़ कहा है
कि अजनबियों का स्वागत न करने वाला शापित हो जाएगा।
जहन्नुम में जाएगा!
बाइबिल के अनुसार तुम हमेशा की तरह सही कहती हो, बहन।
पर हमने इनका स्वागत किया था,
और इन्होंने चोरी करके बदला चुकाया।
प्रभु ने मुझे अपना न्याय बताया है, भाई लूथर।
और प्रभु का आदेश है कि तुम उसे पूरा करोगे,
मेरे प्यारे भाई।
"प्रभु तुझे अंधा
"और कुण्ठित बनाएँगे।
"वह तुझे ऐसी जगह निष्काषित करेंगे, जिससे तेरे पूर्वज भी अनजान हों।
"हर देश में तेरा उपहास होगा और तू शापित होगा।
"और तेरे सारे बेटों और बेटियों को
"कैद में डाल दिया जाएगा।"
प्रभु ने अफ़्रीकियों के लिए अपनी इच्छा ज़ाहिर कर दी है।
प्रभु ने दुनिया के सभी लोगों को इनके खिलाफ़ कर दिया है।
प्रभु ने इनके बदबूदार, सड़े हुए खून से
धरती को लाल कर दिया है।
इसलिए प्रभु के आदेश के अनुसार हमें इन्हें सज़ा देनी होगी।
उन्होंने कहा, अंधा कर दो,
और हमने इन्हें अंधा कर दिया।
उन्होंने कहा, इन्हें शाप दो,
और हमने इन्हें शाप दे दिया।
उन्होंने कहा, इन्हें निकाल बाहर करो।
इसलिए,
अब हम इन्हें निकाल बाहर करेंगे...
वैसे ही जैसे हमारा शरीर
उसे अंदर से सड़ाने वाली हर गंदगी को निकाल बाहर करता है।
तुम!
तुम शापित हो!
मैं तुम्हें शाप देती हूँ!
अहंकारी, घृणित, पापी इंसान!
मेरा शाप है!
पता नहीं तुम्हारी ये शैतानियत भरी बातें सुनकर
प्रभु की पवित्र पुस्तक आग बनकर जल क्यों नहीं उठी, गोरे शैतान!
हमेशा के लिए आग और गंधक की बारिश!
मैंने बात मानी,
आपकी हर आज्ञा का पालन किया।
क्या इसका अंत ऐसा हो सकता है?
यह अंत नहीं है।
माइल्स?
यह अंत नहीं है, मेरे सबसे वफ़ादार सेवक।
तुम कौन हो?
मैं वही हूँ जिसकी तुम दिल से पूजा करते हो।
मैंने जवाब दिया, जब वह चुप रहा।
हमारी नियति साथ बंधी हुई है।
क्या तुमसे मेरी मुलाकात बस मरने के लिए हुई है?
तुमने मौत पर जीत पाने की प्रार्थना की थी,
और अब वही होगा।
तुमने दुनिया हिलाने के लिए प्रार्थना की थी और अब वही होगा।
मुझे पता था कि यही होगा।
आदेश दीजिए, प्रभु।
तुमने देखा कि वे क्या करते हैं।
वे जो भी छूते हैं, वह नष्ट हो जाता है।
उससे पहले तुम्हें उन्हें नष्ट करना होगा।
- बताओ कैसे, प्रभु? -मैं तुम्हें रास्ता दिखा चुका हूँ।
दिल में लगा घाव एक दरवाज़े की तरह होता है।
उस दरवाज़े से अंदर जाओ और अंदर से उनका दिल तोड़ दो।
अगर मैं उन्हें अंदर से तोड़ दूँ,
तो क्या मैं मौत को हरा सकता हूँ?
उनकी छिन्न-भिन्न हुई रूह तुम्हें अनंत जीवन दिलवाएगी।
और ऐसी ताकत, जिसके लोग बस सपने देखते हैं।
पर अगर तुम उन्हें तोड़ने में नाकामयाब हुए,
तो तुम्हारी रूह छीन ली जाएगी।
अगर तुम उन्हें दर्द देने में नाकामयाब रहे,
तो तुम दर्द भुगतोगे।
अगर तुम उनके लिए जहन्नुम बनाने में नाकामयाब रहे,
तो तुम्हारे लिए जहन्नुम बनाया जाएगा।
क्या तुम्हें ये शर्तें मंज़ूर हैं?
तो मेरा हाथ थाम लो,
और हमारा यह वचन पक्का हो जाएगा।
देम
संवाद अनुवादक शीला सिजिन मैथ्यूज़
रचनात्मक पर्यवेक्षक रवीन्द्र शंकर शुक्ल